CELEX: 32019D1254
Language: ro
Date: 2019-07-22 00:00:00
Title: Decizia de punere în aplicare (UE) 2019/1254 a Comisiei din 22 iulie 2019 privind standardele armonizate referitoare la siguranța jucăriilor elaborate în sprijinul Directivei 2009/48/CE a Parlamentului European și a Consiliului

23.7.2019   
               
               
                  RO
               
               
                  Jurnalul Oficial al Uniunii Europene
               
               
                  L 195/43
               
            
         DECIZIA DE PUNERE ÎN APLICARE (UE) 2019/1254 A COMISIEI
         din 22 iulie 2019
         privind standardele armonizate referitoare la siguranța jucăriilor elaborate în sprijinul Directivei 2009/48/CE a Parlamentului European și a Consiliului
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 13 din Directiva 2009/48/CE a Parlamentului European și a Consiliului (2), jucăriile care sunt în conformitate cu standardele armonizate sau cu părți ale acestora, ale căror referințe au fost publicate în Jurnalul Oficial al Uniunii Europene, trebuie să fie considerate a fi conforme cu cerințele vizate de standardele respective sau de părți ale acestora prevăzute la articolul 10 și în anexa II la directiva respectivă.
                  
               
                     (2)
                  
                  
                     Prin scrisoarea M/445 din 9 iulie 2009, Comisia a înaintat Comitetului European de Standardizare (CEN) și Comitetului European de Standardizare în Electrotehnică (Cenelec) o cerere de elaborare de noi standarde armonizate și de revizuire a celor existente în sprijinul Directivei 2009/48/CE. Directiva 2009/48/CE stabilește, la punctul 11 din partea I a anexei II, cerințe specifice de siguranță pentru jucăriile de activități.
                  
               
                     (3)
                  
                  
                     Trambulinele sunt jucării pentru uz casnic la care structura de sprijin rămâne fixă în timpul activității respective și care sunt destinate în principal copiilor în vederea desfășurării activității de sărituri. Prin urmare, acestea sunt jucării de activități în sensul articolului 3 punctul 21 din Directiva 2009/48/CE.
                  
               
                     (4)
                  
                  
                     Pe baza cererii M/445 din 9 iulie 2009, CEN a revizuit standardul armonizat EN 71-14:2014+A1:2017 privind trambulinele pentru uz casnic, a cărui referință a fost publicată în Jurnalul Oficial al Uniunii Europene (3), pentru a asigura, de asemenea, siguranța trambulinelor cu baza în sol („îngropată”), care sunt introduse pe piață din ce în ce mai des. Acest fapt a dus la adoptarea standardului armonizat EN 71-14:2018 privind trambulinele pentru uz casnic.
                  
               
                     (5)
                  
                  
                     Comisia, împreună cu CEN, a verificat dacă standardul armonizat EN 71-14: 2018 privind trambulinele pentru uz casnic, elaborat de CEN, este în conformitate cu cererea M/445 din 9 iulie 2009.
                  
               
                     (6)
                  
                  
                     Standardul armonizat EN 71-14:2018 îndeplinește cerințele pe care urmărește să le acopere și care sunt prevăzute în Directiva 2009/48/CE. Prin urmare, este oportun să se publice referința acestui standard în Jurnalul Oficial al Uniunii Europene.
                  
               
                     (7)
                  
                  
                     Standardul armonizat EN 71-14:2018 înlocuiește standardul armonizat EN 71-14: 2014+A1: 2017. Prin urmare, este oportun să se retragă referința standardului respectiv din Jurnalul Oficial al Uniunii Europene. În scopul de a oferi producătorilor de jucării timp suficient pentru a-și adapta produsele la specificațiile revizuite din standardul armonizat EN 71-14:2018, este necesar să se amâne retragerea trimiterii la standardul armonizat EN 71-14: 2014+A1: 2017.
                  
               
                     (8)
                  
                  
                     Conformitatea cu un standard armonizat conferă o prezumție de conformitate cu cerințele esențiale corespunzătoare stabilite în legislația de armonizare a Uniunii, de la data publicării referinței standardului respectiv în Jurnalul Oficial al Uniunii Europene. Prin urmare, prezenta decizie ar trebui să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Se publică în Jurnalul Oficial al Uniunii Europene referința standardului armonizat pentru siguranța jucăriilor elaborat în sprijinul Directivei 2009/48/CE și enumerat în anexa I la prezenta decizie.
         
         
            Articolul 2
            Referința standardului armonizat pentru siguranța jucăriilor elaborat în sprijinul Directivei 2009/48/CE și enumerat în anexa II la prezenta decizie se retrage din Jurnalul Oficial al Uniunii Europene începând cu data stabilită în anexa respectivă.
         
         
            Articolul 3
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 22 iulie 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 316, 14.11.2012, p. 12.
         
            (2)  Directiva 2009/48/CE a Parlamentului European și a Consiliului din 18 iunie 2009 privind siguranța jucăriilor (JO L 170, 30.6.2009, p. 1).
         
            (3)  JO C 282, 10.8.2018, p. 3.
      
      
         
            ANEXA I
            
                        Nr.
                     
                     
                        Referința standardului
                     
                  
                        1.
                     
                     
                        EN 71-14:2018 Siguranța jucăriilor – Partea 14: Trambuline pentru uz casnic
                     
                  
      
      
         
            ANEXA II
            
                        Nr.
                     
                     
                        Referința standardului
                     
                     
                        Data retragerii
                     
                  
                        1.
                     
                     
                        EN 71-14:2014+A1:2017 Siguranța jucăriilor – Partea 14: Trambuline pentru uz casnic
                     
                     
                        22 ianuarie 2020